De vigtige institutioner i EU

Europa-Parlamentet: EU’s lovgivende organ, der bl.a. vedtager love sammen med Ministerrådet på grundlag af Europa-Kommissionens forslag.

Det Europæiske Råd: Definerer EU’s generelle politiske linjer og prioriteter. Medlemmerne er landenes stats- og regeringschefer samt kommissionsformanden.

Rådet for Den Europæiske Union: Talerøret for EU’s medlemslande, og det vedtager EU-lovgivning sammen med parlamentet og koordinerer EU-politikker. Medlemmerne er ministrene fra hvert EU-land, alt efter hvilket politikområde, der drøftes.

Europa-Kommissionen: Stiller lovforslagene, holder øje med, om landene overholder reglerne, og repræsenterer EU udadtil på flere områder.